open-index/open-wikipedia-markdown huggingface dataset:
Գալինա Կլիմովա

**Գալինա Դանիելևնա Կլիմովա** (, ), ռուս բանաստեղծուհի, թարգմանիչ։

## Կենսագրություն
Գալինա Կլիմովան ծնվել է 1947 թվականին Մոսկվայում՝ ծառայողի ընտանիքում։ 1948-1966 թվականներին ապրել է Նոգինսկում, ավարտել Վլադիմիր Կորոլենկոյի անվան դպրոցը։ Բանաստեղծությունների առաջին ժողովածուն հրատարակել է «Զնամյա կոմունիզմա» (1965) թերթում։ 1972 թվականին ավարտել է Մոսկվայի մանկավարժական ինստիտուտի աշխարհա-կենսաբանական ֆակուլտետը, 1990 թվականին՝ Մաքսիմ Գորկու անվան գրականության ինստիտուտը (Եվգենի Վինոկուրովի դասընթաց)։ Որպես բանաստեղծ հանդես է գալիս 1965 թվականից։ 1799-1997 թվականներին կազմել է «Մոսկովյան մուսա» մոսկվացի կին բանաստեղծների անթոլոգիան, «Դրախտի այգուց» ռուս-բուլղարական անթոլոգիան։

1998-2008 թվականներին կազմակերպել և վարել է «Մոսկովյան մուսա» գրական սալոնը, եղել Մոսկվայի գրողների միության քարտուղարը, Լրագրողների միջազգային միության անդամ։ «Ռուս մեծ հանրագիտարանի» գիտական խմբագիրն է։ 2006 թվականից ղեկավարում է «Ժողովուրդների բարեկամություն» ամսագրի գրական բաժինը։ Գրական տապան փառատոնի մասնակից է։ Կլիմովայի բանաստեղծությունները թարգմանվել են հայերեն («Տառեր քարերին»), սլովակերեն, հոլանդերեն, չինարեն և լեհերեն։

## Ստեղծագործություններ
### Բանաստեղծություններ
* 
* 
* 
* 
* 

### Բանաստեղծական գրքեր բուլղարերենով (երկլեզու)
* 
* 
* 
### Արձակ
* 
### Անթոլոգիաներ
* 
* 
* 

## Մրցանակներ
* Մոսկվայի գրողների միության «Վենեց» մրցանակ (2005)
* «Летящее серебряное перо» («Թռչող ոսկե փետուր» 2007 թվական) մրցանակ
* «Московский счёт» («Մոսկովյան հաշիվ») մրցանակի դիպլոմ

## Գրականություն
* Кашежева И. В окне "До востребования": Рец. на кн. "Московская Муза". - М.: Искусство, 1998. // Литературная газета. 1998, № 34-35, 26 августа.
* Кашежева И. Невесомое бремя строки.: Рец. на кн. Климова Г. "Прямая речь". - М.: Искусство, 1998. // Литературная газета. 1999, № 264, 30 июня - 6 июля.
* Муравьёва И. Проза поэта Климовой.: Рец. на кн. Климова Г. "Юрская глина". - М.: Русский импульс, 2013. // Литературная Россия. 2013, № 16, 19 апреля.
* Аннинский Л. Славянский кадиш.: Рец. на кн. Климова Г. "Юрская глина". - М.: Русский импульс, 2013. // Независимая газета. 2013, 03 октября.
* Хлебников О. Дерево, повозка и машина времени: О мемуарах двух поэтесс и особенностях популярного жанра. Рец. на кн. Климова Г. "Юрская глина". - М.: Русский импульс, 2013. //Новая газета. № 135 от 2 декабря 2013.
* Лясковская Н. «Судьба сильней литературы». Рец. на кн. Климова Г. "Юрская глина". - М.: Русский импульс, 2013. //Литературный ресурс ПОДЛИННИК. 20 декабря 2013.
* Коробкова Е. «Юрская глина». Путеводитель по семейному альбому. Рец. на кн. Климова Г. "Юрская глина". - М.: Русский импульс, 2013. //Вечерняя Москва. 20 декабря 2013.

## Ծանոթագրություններ

## Արտաքին հղումներ
* ГАЛИНА КЛИМОВА 

Կատեգորիա:20-րդ դարի կին գրողներ
Կատեգորիա:Բանաստեղծներ այբբենական կարգով
Կատեգորիա:Խորհրդային բանաստեղծուհիներ
Կատեգորիա:Խորհրդային թարգմանիչներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Ռուս բանաստեղծներ
Կատեգորիա:Ռուս թարգմանիչներ
Ֆուտբոլի Իտալիայի սուպերգավաթ 2011

**Ֆուտբոլի Իտալիայի Սուպերգավաթ 2011** (), Իտալիայի Սուպերգավաթի 24-րդ խաղարկումն է, որն անցկացվել է 2011 թվականի օգոստոսի 6-ին Պեկին քաղաքի մարզադաշտում, որտեղ հանդիպել են «Միլանն» ու «Ինտերը»։ Արդյունքում հաղթել է «Միլանը» 2։1 հաշվով։

## Խաղ

## Ծանոթագրություններ

## Արտաքին հղումներ
* Հաշվետվություն soccerway.com կայքում

Կատեգորիա:2011 ֆուտբոլում
Կատեգորիա:Ինտեր Միլանի հանդիպումներ
Կատեգորիա:Միլանի հանդիպումներ
Կատեգորիա:Ֆուտբոլի Իտալիայի Սուպերգավաթ
Օբխան

**Օբխան**, գետակ Ադրբեջանի Գոյգյոլի շրջանում, Կուրի ավազանում, նրա աջկողմյա Կուրակ վտակի համակարգում։ Սպիիտակջուր կոչվող գետակի ստորին հոսանքն է, որը Չրաղիձոր (Ճրագիձոր) քաղաքատտիպ ավանի մոտ միախառնվում է Կուրակ գետին։

## Ծանոթագրություններ

Կատեգորիա:Ադրբեջանի գետեր
Կատեգորիա:Գյոյգյոլի շրջան
Կատեգորիա:Կուրի ավազանի գետեր
Յումեր Պամպուրի

**Յումեր Պամպուրի** (, ), ալբանացի ծանրամարտիկ, որ 1972 թվականի Ամառային օլիմպիական խաղերում դարձել է առաջին ալբանացին, որ սահմանել է օլիմպիական ռեկորդ, եղել է առաջին ալբանացին, որ դարձել է աշխարհի չեմպիոն և աշխարհի վերջին չեմպիոնը երկաթաձողի ձիգ բարձրացում գլխի վերևում մարզաձևում, քանի որ 1972 թվականից այդ մարզաձևն այլևս չի ներառվել մրջազգային մրցաշարերի ծրագրերում։

## Կենսագրություն
Պամպուրին ծնվել է Ալբանիայի մայրաքաղաք Տիրանայում։ Յոթ տարեկանում ընդունվել է Տիրանայի կրկես՝ աշխատելով որպես ակրոբատ։ Սակայն հետո որոշել է զբաղվել ծանրամարտով։ Պամպուրին դարձել է Տիրանայի «17 Nentori» մարզական միության անդամ։ 1964-1974 թվականներին ամեն տարի հաղթել է երկրի առաջնություններում։

1972 թվականին Պամպուրին ընտրվել է ներկայացնելու Ալբանիան Ռումինիայի Կոնստանցա քաղաքում անցկացվող Եվրոպայի առաջնությունում։ Նա բարձրացրել է 125 կգ, ինչպես և լեհ ատլետ Հենրիկ Տրեմբիցկին, սակայն զիջել է նրան սեփական քաշով և և զբաղեցրել երկրորդ տեղը։ Նույն թվականին նա մասնակցել է  Ամառային օլիմպիական խաղերին։ 1972 թվականին, երբ Պամպուրին և իր մարզիչը պետք է մեկնեին Մյունխեն, մարզիչը` Զյուդի Մազրեկուն, հայտարարել է, որ իրենք պատրաստվում են  օլիմպիադայից մեդալ բերել, սակայն ալբանացի մարզական ղեկավարներից շատերը ծիծաղել են։ 27 տարեկանում «17 Nentori» միության ծանրորդը գերազանցել է Յոսինոբու Միյակեի կողմից սահմանված օլիմպիական ռեկորդը *երկաթաձողի ձիգ բարձրացում գլխի վերևում* կատեգորիայում՝ բարձրացնելով 127,5 կգ ծանրաձողը։ Դա տեղի է ունեցել 1972 թվականի օգոստոսի 29-ին, երբ Պամպուրին սահմանել է ռեկորդ և դարձել աշխարհի չեմպիոն։ Եռամարտի արդյունքներով նա զբաղեցրել է իններորդ տեղը մրցաշարում։

Իր ձեռքբերումների համար Յումեր Պամպուրին ստացել է «Mjeshter i Madh i Punes» կոչումը։ 1981 թվականին դադարեցրել է մասնակցությունը մարզական մրցաշարերին։ Նա կրկին սկսել է հանդես գալ կրկեսում մինչև 1994 թվականին թոշակի անցնելը։ 2006 թվականին վերադարձել է ծանրամարտին, որպեսզի մի շարք այլ վետերան ծանրորդների հետ մասնակցի Ֆրանսիայի առաջնությանը։ Յումեր Պամպուրին մահացել է սրտի կաթվածից 2017 թվականի հունվարի 18-ին։

## Ծանոթագրություններ

## Արտաքին հղումներ
* Ymer Pampuri's obituary

Կատեգորիա:Ալբանացի մարզիկներ
Կատեգորիա:Ալբանացի ծանրամարտիկներ
Կատեգորիա:Ծանրամարտի աշխարհի չեմպիոններ
Կատեգորիա:Անձինք նամականիշերի վրա
Առաջին ուսուցչուհին (հուշարձան, Մատվեև Կուրգան)

**Առաջին ուսուցչուհու հուշարձան** (), առաջին ուսուցչուհուն նվիրված հուշարձան Ռուսաստանի Մատվեևո-Կուրգանսկի շրջանի Մատվեև Կուրգան գյուղում։ Բրոնզե հուշարձանը տեղադրվել է գյուղի կենտրոնական հրապարակում՝ դպրոցի դիմաց։

## Նկարագրություն
Քանդակագործը պատկերել է գիրքը ձեռքին ուսուցչուհուն, որի կողքին ծաղկեփնջով կանգնած է առաջին դասարանցի աշակերտը։ Հուշարձանի հեղինակը դոնի քանդակագործ Անատոլի Սկնարինն է։

## Պատմություն
Առաջին ուսուցչի անմոռանալի կերպարի հավերժացման գաղափարը պատկանում է Մատվեև Կուրգան գյուղի միջնակարգ դպրոցի տնօրենին և ուսուցիչներին։ Հուշարձանի շինարարության համար գումարը հավաքել են Մատվեև Կուրգանի բնակիչները։ Հուշարձանը բացվել է 2003 թվականին։

Առաջին ուսուցչին նվիրված հուշարձաններ կան Ռուսաստանի տարբեր քաղաքներում՝ Սարատովում, Չելյաբինսկում, Ուլյանովսկում, Նեժինում, Ստեռլիտամակում և արտերկում։

## Հեղինակ
* Քանդակագործ՝ Անատոլի Սկնարին

## Ծանոթագրություններ

Կատեգորիա:2003 հիմնադրումներ Ռուսաստանում
Կատեգորիա:Ռոստովի մարզի հուշարձաններ
Կատեգորիա:Ռուսաստանի հուշարձաններ
Մատվեև Կուրգանի գավառագիտական թանգարան

**Մատվեև Կուրգանի գավառագիտական թանգարան** (), թանգարան Ռուսաստանի Ռոստովի մարզի Մատվեևո-Կուրգանսկի շրջանի Մատվեև Կուրգան գյուղում։

Թանգարանի հասցեն`Ռոստովի մարզ, ք. Մատվեև Կուրգան, Մայիսի 1-ի փողոց, շենք՝ 18:

## Պատմություն
Մատվեև Կուրգանի շրջանային գավառագիտական թանգարանը հիմնադրվել է Ռոստովի մարզի Մատվեևո-Կուրգանսկի շրջանի վարչական ղեկավարի 1999 թվականի փետրվարի 1-ի  «Շրջանային գավառագիտական թանգարան» ստեղծելու մասին № 79 հրամանագրով։ Այդ ժամանակ գյուղում առաջացել էր տարածաշրջանի պատմամշակութային ժառանգության վերաբերյալ նյութերի պահպանման և բազմապատկման անհրաժեշտությունը։

Թանգարանային առաջին ցուցանմուշները ձևավորվել են Քաղաքային զինկոմին կից Ռազմական փառքի թանգարանի ցուցանմուշների, գյուղացիների  անձնական արխիվների նյութերի փոխանցմամբ։ Թանգարանը բացվել է 2000 թվականին՝  Հայրենական մեծ պատերազմում տարած հաղթանակի 55-ամյակին։

Շրջանային թանգարանն ունի չորս ցուցասրահ՝

«Միուս-ճակատամարտ. 1941-1943 թթ.» և «Հեղափոխություն»։ Քաղաքացիական պատերազմ», «Աֆղանստան։ Չեչնիա։ Հոգու ցավ» սրահներում  ցուցադրվում են ցուցանմուշներ Քաղաքացիական պատերազմի, Հայրենական պատերազմի, Աֆղանստանի, Չեչնիայի պատերազմների վերաբերյալ, ինչպես նաև Մատվեև Կուրգանի բնակիչների մասնակցությանն առնչվող նմուշներ՝ զինվորական համազգեստներ, զենքեր, նկարներ, լուսանկարներ։

«Նվիրում հնագույն երկրին» սրահը պատմում է գյուղի և տարածաշրջանի պատմությունը մինչև 1917 թվական։ Սրահում ներկայացված են կազակների կենցաղի նմուշներ՝  արդուկներ, ճախարակներ, սպասք, տղամարդկանց և կանանց հագուստ, կանանց գլխաշորեր։

Չորրորդ՝ «Հայացք տարիների միջով» սրահը նվիրված է Մատվեև Կուրգանի զարգացմանը Խորհրդային ժամանակաշրջանում, հավաքագրված են շրջանի հասարակական միավորումների, ընկերությունների պատմությանն առնչվող նյութեր, դրամագիտական ցուցանմուշներ, ժամացույցներ, հին ռադիոներ և այլն։ Թանգարանն աշխատում է Մեծ Հայրենականի վետերանների, երեխաների և դեռահասների հետ։

Թանգարանն ունի 2900 ցուցանմուշ, այդ թվում՝ լուսանկարներ, փաստաթղթեր, ասեղնագործություններ, սրբապատկերներ, Մատվեևո-Կուրգանսկի շրջանի արհեստներ։ Թանգարանում կազմակերպվում են էքսկուրսիաներ նախադպրոցական տարիքի և տարրական դպրոցի երեխաների համար, մասնավոր հավաքածուների ցուցահանդեսներ, Ռոստովի մարզի գավառագիտական թանգարանի ցուցահանդեսներ։
## Ծանոթագրություններ

## Արտաքին հղումներ
 
* Матвеево-Курганский районный краеведческий музей 

Կատեգորիա:Ռոստովի մարզի թանգարաններ
Կատեգորիա:1999 հիմնադրված թանգարաններ
Կատեգորիա:1999 հիմնադրումներ Ռուսաստանում
Կատեգորիա:Ռոստովի մարզի Մատվեևո-Կուրգանսկի շրջան
Սև կոն

**Սև կոն** կամ **Քաղաքացիական անհնազանդության հուշարձան** (, ), քար հուշարձան Ռեյկյավիկում։ Տեղադրված է Իսլանդիայի պառլամենտի՝ Ալթինգի շենքի դիմաց։ Բացվել է 2012 թվականին 2008-2011 թվականների ֆինանսական ճգնաժամի դեմ բողոքի ակցիաների՝ «Կաթսաների հեղափոխության» երրորդ հոբելյանի օրերին։ Հուշարձանի հեղինակը իսպանացի նկարիչ Սանտյագո Սիերան է։

## Հուշարձան
Հուշարձանը համարյա երկու մետր բարձրությամբ (վեց ոտնաչափ) սև կոնաձև՝ մեջտեղից ճեղքված քար է։ Քարին ամրացված է երկլեզու՝ մարդու և քաղաքացու իրավունքներից (ոչ թե 1789 թվականի, այլ 1793 թվականի ընդլայնված տարբերակից)՝ Ֆրանսիական մեծ հեղափոխության և մարդու իրավունքների պաշտապանության պատմության կարևոր փաստաթղթից, իսլանդերեն և անգլերեն քաղվածքով տախտակ։

## Տեղադրման վայր
Հուշարձանը պառլամենտի շենքի դիմաց նախապես տեղադրվել է Ռեյկյավիկի Գեղարվեստի թանգարանի կազմակերպած «NO» ցուցահանդեսի շրջանակներում։ Սանտյագո Սիերան ճեղքել է քարը տեղադրման ժամանակ։ Ցուցահանդեսի ավարտից հետո հեղինակը հուշարձանը նվիրել է քաղաքին՝ պայմանով, որ այն կմնա պառլամենտի շենքի դիմաց։ Առաջարկը լուրջ վեճերի առիթ է տվել, բայց արդյունքում՝ քաղաքային խորհուրդը որոշել է արձանը թողնել իր տեղում, միայն տեղափոխելով այն Օստուրվյոլյեր հրապարակի հարավ-արևմտյան անկյուն

## Գրականություն
* 

## Ծանոթագրություններ

Կատեգորիա:Իսլանդիայի հուշարձաններ
Կատեգորիա:Քաղաքացիական անհնազանդություն
Մոնիկա Բրոդկա

**Մոնիկա Մարիա Բրոդկա** ՝ (, ), լեհ երգչուհի, ով ճանաչում ձեռք բերեց 2004 թվականի  *լեհական փոփ Այդոլ*  հեռուստատեսային շոուի  ժամանակ, որտեղ դարձավ շոուի երրորդ եթերաշրջանի հաղթողը։ Մոնիկան ծնվել է 1987 թվականի փետրվարի 7-ին։ Նա թողարկել է երեք ալբոմ, այդ թվում 2010 թվականի «Granda» ալբոմը, որը գնահատվեց և սիրվեց ոչ միայն Լեհաստանում, այլև արտասահմանում։

Երգչուհին տարբեր մրցանակներ է ստացել լեհական «Fryderyk» երաժշտական մրցանակաբաշխության ժամանակ և նրա «Ten», «Dziewczyna Mojego Chłopaka», «Miałeś być», «Znam Cię Na Pamięć»  սինգլները լեհական երաժշտական հիթ շքերթում թոփ տեղեր են զբաղեցրել։

### Վաղ կարիերա
2004 թվականին լեհական Փոփ Այդոլ հեռուստաշոույում հաղթելուց հետո, Մոնիկան ստուդիայում թողարկեց իր առաջին  ստուդիական ալբոմը, որն անվանեց «Album»: Մի քանի ամիս անց ալբոմն արժանացավ  *Ոսկե երաժշտական մրցանակի*։

2006 թվականի նոյեմբերին երգչուհին ձայնագրեց իր երկրորդ ալբոմը ՝ «Moje piosenki» , որը նույնպես արժանացավ  *Ոսկե երաժշտական մրցանակի*։

### Granda (2010–2011)
150px|մինի|աջից|Մոնիկա Բրոդկա 2013թ
150px|մինի|ձախից|Մոնիկա Բրոդկա

Չորս տարվա ընդմիջումից հետո, 2010 թվականի սեպտեմբերին երգչուհին թողարկում է իր երրորդ «Granda» ալբոմը։ The Guardian  Մեծ Բրիտանական օրաթերթում ալբոմը նկարագրվել է որպես էլեկտրոերաժշտության և ռոքի գծանկար և այդ երաժշտության մեջ իրոք հոգի կա ու հզորություն։ Երգչուհու մոտեցումներն այլ են այս ստեղծագործության մեջ։

2011 թվականի նոյեմբերին «Granda» ալբոմը Լեհաստանում շնորհվեց կրկնակի  *Պլատին երաժշտական մրցանակ*։

### LAX EP (2012)
2012 թվականի մայիսին Մոնիկա Բրոդկան Լոս Անջելեսի «Red Bull» ստուդիայում երաժշտական պրոդյուսեր և ինժեներ Բարտոս Դժեձիչի () հետ ձայնագրեց «LAX» Մինի ալբոմը։ Այն ներառում է երկու երգ անգլերեն լեզվով. «Varsovie» և «Dance Shoes» , ինչպես նաև մի քանի ռեմիքսներ։

2013 թվականին երգչուհին «Fryderyk» երաժշտական մրցանակաբաշխության ժամանակ արժանացել է «Տարվա երգ» («Varsovie») մրցանակին։ Նա մրցանակ է ստացել նաև «Տարվա ալբոմ » (LAX) և «Տարվա երգիչ» անվանակարգերում։

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Լեհ երգչուհիներ
Կատեգորիա:Լեհ կոմպոզիտորներ
Կատեգորիա:Լեհ երաժիշտներ
Օլգա Յացկովսկա

**Օլգա Ալեքսանդրա «Կորա» Սիպովիչ** (, ), լեհ ռոք վոկալիստ և երգերի հեղինակ։ Եղել է լեհական «Maanam»  խմբի գլխավոր երգիչը (1976 թվականից մինչև 2008 թվականը)։  Նա նաև հնչյունավորել է Էդնա Մոդին «Սուպեր ընտանիքը» մուլտֆիլմի լեհերեն տարբերակում։

## Անձնական կյանք
1971 թվականից մինչև 1984 թվականն ամուսնացած է եղել Մարկ Յացկովսկու հետ։ 1972 թվականին ծնվել է նրանց որդին՝ Մատեուշը։ Հետագայում Օլգան ծանոթացել է Կամիլ Սիպովիչի հետ։ 1976 թվականին նա որդի է ունեցել, որին կոչել են Շիմոն։ Մարկ Յացկովսկին դաստիարակել է տղային՝ չիմանալով, որ ինքը չէ նրա հայրը։ Կամիլ Սիպովիչն զբաղվել է Maanam խմբի համերգների կազմակերպմամբ։ 1984 թվականին Օլգան բաժանվել է ամուսնուց, սակայն խումբը շարունակել է իր գոյությունը։ 1989 թվականին սկսել է ապրել Սիպովիչի հետ։ Նրանք միասին հիմնադրել են Kamiling Co ձայնագրման ստուդիան։

## Սկավառակագրություն

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Լեհ երգահաններ
Կատեգորիա:Լեհ երգչուհիներ
Կատեգորիա:Ռոք երաժիշտներ
Կատեգորիա:Լեհ կոմպոզիտորներ
Կատեգորիա:Լեհ երաժիշտներ
Կատեգորիա:Ռոք երգչուհիներ
Կատեգորիա:Քաղցկեղից մահացածներ
Կասիա Նոսովսկա

**Կատարզինա (Կասիա) Նոսովսկա** (, ), լեհական Hey ռոք խմբի առաջատար երգիչը։ Նա հայտնի է նաև որպես մենակատար. ի տարբերություն Hey խմբի, որտեղ գերակշռում է կիթառով կատարվող ռոքը, նրա սոլո ստեղծագործությունները հակված են դեպի էլեկտրոնային երաժշտությունը։ Hey խմբի երգերի տեքստերը հեղինակելուց բացի նա վարում է սյունակներ լեհական մի շարք ամսագրերում։

Կասիա Նոսովսկան արժանացել է բազմաթիվ մրցանակների և սահմանել ռեկորդ ստացած Ֆրիդերիկ մրցանակների քանակով՝ բազմիցս արժանանալով այդ մրցանակին *Տարվա հեղինակ* և *Տարվա կին վոկալիստ* անվանակարգերում։ 2012 և 2013 թվականներին նա եղել է Męskie Granie համերգային շրջագայության գեղարվեստական ղեկավարը։

## Սկավառակագրություն
### Սոլո ալբոմներ

## Մրցանականեր և անվանակարգեր
### Ֆրիդերիկ
*Ֆրիդերիկ* մրցանակի են արժանացել Կասիա Նոսովսկան և իր Hey խումբը։

## Ծանոթագրություններ

## Արտաքին հղումներ
* nosowska.pl
* Katarzyna Nosowska  at culture.pl

Կատեգորիա:21-րդ դարի երգչուհիներ
Կատեգորիա:Լեհ երաժիշտներ
Կատեգորիա:Լեհ երգահաններ
Կատեգորիա:Լեհ երգչուհիներ
Կատեգորիա:Ռոք երգչուհիներ
Ռիկ Կարսդորպ

**Ռիկ Կարսդորպ** (, ), հոլանդացի պրոֆեսիոնալ ֆուտբոլիստ։ Ներկայումս Ռոմայից վարձավճարով հանդես է գալիս Ֆեյենորդի և Նիդերլանդների ազգային հավաքականի կազմում։ Խաղում է աջ պաշտպանի դիրքում։

## Ակումբային կարիերա
### Ֆեյենորդ
Կարսդորպը Ֆեյենորդի ակադեմիայի սան է։ Իր պրոֆեսիոնալ դեբյուտը նշեց 2014 թվականի օգոստոսի 6-ին՝ Չեմպիոնների Լիգայի որակավորման 3-րդ փլեյ օֆֆ փուլի Բեշիկթաշի դեմ խաղում։ Էրեդիվիզիում իր առաջին հանդիպումը անցկացրեց օգոստոսի 24-ին՝ Ուտրեխտի դեմ խաղում։ 2015 թվականի օգոստոսի 8-ին Կարսդորպը հեռացվեց խաղադաշտից Ուտրեխտի դեմ խաղում՝ կարմիր քարտ ստանալով հանդիպման 50-րդ րոպեին։ 2016 թվականի մարտի 13-ին հոլանդացին 2 գոլային փոխանցում տվեց Վիտեսի դեմ խաղում՝ 2-0 հաշվով հաղթանակ պարգևելով իր թիմին։ Իր առաջին գոլը պրոֆեսիոնալ կարիերայում խփեց հոկտեմբերի 30-ին՝ Հերենվենի դեմ խաղում։ Ֆեյենորդի կազմում Կարսդորպը անցկացրեց 102 հանդիպում՝ դառնալով 1 գոլի ու 19 գոլային փոխանցման հեղինակ և օգնելով թիմին մեկական անգամ հաղթել Նիդերլանդների առաջնությունը և Նիդերլանդների գավաթը։

### Ռոմա
2017 թվականի հունիսի 28-ին Կարսդորպը 5 տարվա պայմանագիր կնքեց Ռոմայի հետ։ Ակումբը նրա համար վճարեց 19 միլիոն եվրո՝ դարձնելով Ֆեյենորդի պատմության ամենաթանկ ֆուտբոլիստը։ Իր դեբյուտը Սերիա A-ում նշեց 2017 թվականի հոկտեմբերի 25-ին՝ թիմի մեկնարկային կազմում խաղադաշտ դուրս գալով Կրոտոնեի դեմ խաղում։ Հոկտեմբերի 26-ին պարզ դարձավ, որ Կարսդորպը ստացել է խաչաձև կապանների վնասվածք՝ բաց թողելով մրցաշրջանի շարունակությունը։ Առաջին հանդիպումը Չեմպիոնների Լիգայի խմբային փուլում անցկացրեց 2018 թվականի նոյեմբերի 27-ին՝ փոխարինելով Նիկոլո Ձանիոլոյին Ռեալ Մադրիդի դեմ խաղում։

2019 թվականի օգոստոսի 7-ին Կարսդորպը 1 տարվա վարձավճարով վերադարձավ Ֆեյենորդին։ Առաջին հանդիպումը վերադառնալուց հետո անցկացրեց օգոստոսի 11-ին՝ Հերենվենի դեմ խաղում։

## Միջազգային կարիերա
Նիդերլանդների ազգային հավաքական Կարսդորպը առաջին անգամ հրավիրվեց 2015 թվականի սեպտեմբերին՝ Ղազախստանի և Չեխիայի դեմ խաղերի համար։ Իր դեբյուտը ազգային հավաքականի կազմում նշեց 2016 թվականի հոկտեմբերի 7-ին՝ թիմի մեկնարկային կազմում խաղադաշտ դուրս գալով Բելառուսի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 17-ի դրությամբ*

### Միջազգային վիճակագրություն
*2019 թվականի օգոստոսի 17-ի դրությամբ*

## Նվաճումներ
### Ակումբային
**Ֆեյենորդ**

* Նիդերլանդների առաջնություն․ 2016–17
* Նիդերլանդների գավաթ․ 2015–16

## Ծանոթագրություններ

## Արտաքին հղումներ
* Կարսդորպի պաշտոնական Ֆեյսբուքի էջը
* Կարսդորպի պաշտոնական Տվիտերի էջը
* Կարսդորպի պաշտոնական Ինստագրամի էջը
* Կարսդորպը transfermarkt-ում
* Կարսդորպը soccerbase.com-ում
* Կարսդորպը WhoScored.com կայքում
* Կարսդորպը ՈՒԵՖԱ-ի պաշտոնական կայքում

Կատեգորիա:Իտալիայի լեգեոներ ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆեյենորդի ֆուտբոլիստներ
Միջկորեական կառավարական հանդիպում (2018)

**Միջկորեական կառավարական հանդիպում** (), Հյուսիսային Կորեայի գերագույն առաջնորդ Կիմ Ջոնգ Ունի և Հարավային Կորեայի նախագահ Մուն Չժե Ինի միջև տեղի ունեցած երկկողմ պաշտոնական հանդիպում, որը տեղի է ունեցել կորեական երկու հանրապետությունների սահմանագծում գտնվող  սրահում՝ 2018 թվականի ապրիլի 27-ին։ Սա երկու երկրների առաջնորդների թվով երրորդ պաշտոնական հանդիպումն է։

1953 թվականից ի վեր՝ Սառը և Կորեական պատերազմենրի ավարտից հետո, սա առաջին դեպքն է, երբ Հյուսիսային Կորեայի առաջնորդը՝ ի դեմս Կիմ Ջոնգ Ունի, ոտք է դնում Կորեական թերակղզու հարավային մաս։

## Օրակարգ
Կորեական երկու հանրապետությունների բարձրագույն կառավարական պաշտոնյաներն ապրիլի 4-ին անցկացրեցին աշխատանքային մակարդակով հանդիպումներ, որոնց ընթացքում քննարկվեցին խաղաղության տանն անցկացվելիք գագաթնաժողովի մանրամասները։ Արդյունքում պարզ դարձավ այն հանգամանքը, որ միջկորեական կառավարական հանդիպման ժամանակ օրակարգում լինելու է ապամիջուկայնացման հիմնահարցը, խաղաղության հաստատումը և փոխշահավետ համագործակցությունը։ Չնայած Ճապոնիայի վարչապետ Շինզո Աբեի հորդորներին՝ այնուամենայնիվ, Հյուսիսային Կորեայում մարդու իրավունքների ոտնահարման նախադեպերը գագաթնաժողովի օրակարգում չներառվեցին։

## Հանդիպում
մինի|253x253փքս|Կորեական պետությունների նախագահների առանձնազրույցը՝ հարավկորեական պահակազորի հսկողությամբ։
Հանդիպման վայրի ընտրությունը կատարվել է Հարավային Կորեայի նախագահ Մուն Չժե Ինի կողմից։ ԿԺԴՀ գերագույն առաջնորդ Կիմ Ջոնգ Ունն իր հերթին հավանություն է տվել հարավկորեացի իր գործընկերոջ առաջարկին։ Արդյունքում՝ որպես կորեական երկու հանրապետությունների նախագահների հանդիպման վայր ընտրվել է երկու Կորեաների սահմանազատման գծի հարավային մասում գտնվող այսպես կոչված «խաղաղության սրահ»-ը։ Սա Հյուսիսային Կորեայի նախագահի առաջին այցն է Կորեա թերակղզու հարավային հատված։ Երկու առաջնորդների հանդիպումը տեղի է ունեցել հանրային կերպով՝ մամուլի ներկայությամբ (ուղիղ հեռարձակմամբ)։

Հանդիպման նախաձեռնության հեղինակը եղել է Մուն Չժե Ինը, ով Հյուսիսային Կորեայի առաջնորդին հրավիրել է խաղաղության բանակցությունների։ ԿԺԴՀ գերագույն առաջնորդն իր հերթին ընդունել է առաջարկը՝ առաջ քաշելով իր օրակարգն ու պայմանները։ Բանակցություններից հետո երկու երկրների ղեկավարները անցկացրել է ծառատունկի արարողություն, որի ժամանակ օգտագործելով Կորեայի հարավային մասի ջուրն ու հյուսիսի հողը, երկու երկրների սահմանազատման վայրում տնկել են խաղաղության ծառ։ Դրանից հետո սկսվել է հյուրասիրության արարողությունը՝ կորեական խոհանոցին բնորոշ ճաշատեսակներով։ Հանդիպման սրահն ու շրջակայքը զարդարված են եղել կորեական ավանդական զարդանախշերով, իսկ բանակցությունների շենքը շրջափակված է եղել հարավկորեական պահակազորով։

## Ծանոթագրություններ

Կատեգորիա:2018 Հարավային Կորեայում
Կատեգորիա:2018 Հյուսիսային Կորեայում
Կատեգորիա:2018 միջազգային հարաբերություններում
Կատեգորիա:Հարավային Կորեայի քաղաքականություն
Օքտայ Ռաջաբով

**Օքտայ Ռաջաբով** (, ), ադրբեջանցի կոմպոզիտոր և երաժիշտ։ Մանկավարժական գիտությունների դոկտոր (1992), Պրոֆեսոր (1995), վաստակավոր ուսուցիչ, նախագահի կենսաթոշակառու (2011), Ադրբեջանի Հանրապետության ժողովրդական արտիստ, Ադրբեջանի Հանրապետության արվեստի վաստակավոր գործիչ։ Նախագահի կենսաթոշակառու (2011)։

## Կենսագրություն
Օքտայ Ռաջաբովը ծնվել է 1941 թվականի ապրիլի 5-ին Բաքվում։ Բարձրագույն կրթությունը ստացել է Ադրբեջանի պետական մանկավարժական ինստիտուտի ֆիզիկայի ֆակուլտետում (1958-1963)։ 1969 թվականին ավարտել է Ադրբեջանի պետական կոնսերվատորիան։ Ֆիզիկա է դասավանդել թիվ 116 դպրոցում, երաժշտություն` թիվ 1 երաժշտական դպրոցում։ Աշխատել է որպես կրտսեր գիտաշխատող, ավագ գիտաշխատող և Ադրբեջանի մանկավարժական գիտահետազոտական ինստիտուտի բաժնի պետ։
 
Ուզեիր Հաջիբեկովի անվան երաժշտական ակադեմիայի «Ադրբեջանի ժողովրդական երաժշտության» բաժնի պրոֆեսորն է։ 
Նա 4 օպերայի, 3 երաժշտական կոմեդիայի, 3 սիմֆոնիայի, 2 օրատորիայի, 1 կանտատայի, 500 երգի հեղինակ է։ Մանկավարժության և երաժշտության վերաբերյալ 10 մենագրությունների, 70 դասագրքերի, ավելի քան 100 հոդվածների հեղինակ է։

## Կոչումներ ու պարգևներ
* Ադրբեջանը `Լենինյան կոմերիտմիության մրցանակի դափնեկիր(1982)
* Մանկավարժական գիտությունների թեկնածու (1985)
* Ադրբեջանի ԽՍՀ-ի վաստակավոր ուսուցիչ (1987)
* Մանկավարժական գիտությունների դոկտոր (1992)
* Պրոֆեսոր (1995)

## Ծանոթագրություններ

## Գրականություն
* Раджабов Октай Мамед-ага оглы // Большая биографическая энциклопедия. — Москва, 2009.
* Savalan Fərəcov Oqtay Rəcəbov - bəstəkar, alim və pedaqoq. Mədəniyyət. — 2010. — 23 iyul. — S. 12.

Կատեգորիա:Ադրբեջանցի կոմպոզիտորներ
Ստյուարտ Ռուսա

**Ստյուարտ Ռուսա** (, ), ամերիկացի տիեզերագնաց-օդաչու, ռազմաօդային ուժերի մայոր։

Ծնվել է Դուրանգոյում (Կոլորադո նահանգ), մանկությունն անցկացրել Քլերմորում (Օկլահոմա)։

ԱՄՆ-ի ռազմաօդային ուժերում ծառայության է անցել 1953 թվականին։ Ավարտել է Կոլորադոյի համալսարանը (1962), ստացել գիտությունների բակալավրի աստիճան։ ԱՄՆ-ի տիեզերագնացների խմբում ընդգրկվել է 1966 թվականին։ 1971 թվականի փետրվարի 1-10-ն Ալան Շեփարդի և Էդգար Միթչելի հետ, որպես հիմնական բլոկի օդաչու, «Ապոլոն-14» տիեզերանավով թռիչք է կատարել դեպի Լուսին։ Թռիչքը տևել է 216 ժամ 2 րոպե (մերձլուսնային ուղեծրում եղել է 2 օր, Լուսնի շուրջը կատարել 35 պտույտ)։

Օդաչու Ստյուարտ Ռուսայի հրամանատարական մոդուլի անձնական ուղեբեռում լուսնային ուղեծրին մոտ եղել են մոտ ծառերի 500 սերմեր։ Թռիչքից հետո սերմերից աճել են սածիլներ, որոնք 20-րդ դարի 70-ական թվականներին տնկել են ԱՄՆ-ի բազմաթիվ նահանգներում և որոշ արտասահմանյան երկրներում։ «Լուսնային ծառերը» դարձել են «Ապոլոն» ծրագրի և անձամբ Ստյուարտ Ռուսայի համար կենդանի հուշարձաններ։

1971 թվականին «Մատուցած ծառայությունների համար» պարգևատրվել է ՆԱՍԱ-յի մեդալով։

## Ծանոթագրություններ

## Արտաքին հղումներ
* Կենսագրությունը ՆԱՍԱ կայքում

Կատեգորիա:Արլինգտոնի ազգային գերեզմանատանը թաղվածներ
Կատեգորիա:20-րդ դարի ամերիկացի գործարարներ
Կատեգորիա:ԱՄՆ-ի ռազմաօդային ուժերի սպաներ
Կատեգորիա:Ամերիկացի գործարարներ
Կատեգորիա:Ամերիկացի ավիակոնստրուկտորներ
Կատեգորիա:Ամերիկացի ճարտարագետներ
Կատեգորիա:Կոլորադոյի համալսարանի շրջանավարտներ
Կատեգորիա:Արիզոնայի համալսարանի շրջանավարտներ
Կատեգորիա:Ամերիկացի աստղագնացներ
Մարե Զաբոլոտնի

**Մարե Զաբոլոտնի** (, ), էստոնացի գրող։

## Կենսագրություն
Մարե Զաբոլոտնին ծնվել է 1990 թվականին։ 1997-2009 թվականներին սովորել է Գուստավ Ադոլֆի գիմնազիայում, 2016 թվականին ավարտել է Տարտուի համալսարանի իրավագիտական ֆակուլտետը։ Սովորել է նաև Տալլինի համալսարանի լեզուների և մշակույթի բաժնում։ 2007 թվականից Երիտասարդ գրողների միության անդամ է։ Սկսել է ստեղծագործել 2006 թվականից «Ամրակ-գոտի» պատմվածքով, որն արժանացել է Պատանիների համար գրքի միջազգային կոմիտեի կազմակերպած Երիտասարդների պատմվածքների մրցույթի 2-րդ մրցանակին։ Հեղինակել է նաև փոքրիկ պատմվածքներ և գրաքննադատական հոդվածներ թերթերում և ամսագրերում։ 2011 թվականին Tänapäev հրատարակչությունը տպագրել է Զաբոլոտնիի երկրորդ վեպը՝ "Peaaegu inimene", երրորդ վեպը՝ "Mida silm ei seleta", լույս է տեսել 2015 թվականին։ Գրական տապան փառատոնի մասնակից է։

## Երկեր
* Mida silm ei seleta, 2015
* Peaaegu inimene, 2011
* Kirjaklambritest vöö, 2006

## Ծանոթագրություններ

## Արտաքին հղումներ
* Mare Sabolotny auhinnatud romaan kaante vahel

Կատեգորիա:Էստոնացի գրողներ
Կատեգորիա:Տարտուի համալսարանի շրջանավարտներ
Super Bass

**«Super Bass»**, Նիքի Մինաժի երգը նրա *[[Pink Friday]]* դեբյուտային ալբոմից, որն առաջին անգամ հնչել է ռադիոյով 2011 թվականի ապրիլի 5-ին։ Երգը գրվել է Մինաժի, Դանիել Ջոնսոնի և Էսթեր Դինի համահեղինակությամբ։ Երգում խոսվում է կնոջ և տղամարդու կիսալուրջ սիրավեպի մասին։ Երգը կատարվում է հիփ հոփ և R&B ժանրերում՝ փոփ երաժշտության տարրերով։

## Քննադատություն
Շատ քննադատներ դրական են գնահատել ինչպես ստեղծագործությունը, այնպես էլ գունագեղ տեսահոլովակը։

## Երգացանկ
***Թվային ներբեռնում**
#"Super Bass" – 3:19

***US CD single**
#"Super Bass" – 3:21
#"Moment 4 Life" – 4:39

***UK Promo CD single**
#"Super Bass"&nbsp;– 3:21

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Նիքի Մինաժի երգեր
Մարիա Կրայա

**Մարիա Կրայա** (, ), ալբանացի օպերային երգչուհի։

## Կենսագրություն
Ծնվել է 1911 թվականին Զադարում՝ կաթոլիկների ընտանիքում (Դալմացիայի թագավորություն, որն ավելի ուշ մտել է Ավստրո Հունգարիայի կազմի մեջ), որը բնակվել է Նիլ Ալան շրջանում։ Եղել Է Մայր Թերեզայի բարեկամուհին։ Վեց տարեկանում, ընտանիքի հետ տեղափոխվել է հայրենիք՝ Ալբանիա, քաղաք Շկոդեր։ Ալբանիայում ապրելու տարիներին ծանոթացել է ազգային ավանդույթներին և ալբանական մշակույթին։

1930 թվականին սկսել է զբաղվել երգով։ Երաժշտական կրթություն ստացել է Գրացում, Ավստրիայում Վիեննայի երաժշտության և կատարողական արվեստի համալսարանի մասնաճյուղում, կրթությունը ավարտել է 1934 թվականին։ Սովորելուց հետո դասավանդել է Շկոդերի միջնակարգ դպրոցում, ապա՝ Տիրանայի  Մանկավարժական ինստիտուտում։ Տիրանայում որպես երգչուհի հանդես է եկել դաշնակահար Տոնին Գուրազիույի հետ։ Կրայան Ալբանիան ներկայացրել է Վիեննայի «Ազգերի երեկոյին»։

Մարիայի երգը հանդիսանում է յուրօրինակ, որը պայմանավորված էր մի փոքր գերմանական բարբառով, որն էլ իր հերթին ճշգրտություն էր տալիս տեքստերի  ձևակերպմանը, որոնք նա երգում էր։ Երգչուհու երգացանկում կային ավանդական քաղաքային ալբանական երգեր, որոնք հնչում էին նոր կատարմամբ պրոֆեսիոնալ երգչուհու կողմից։ Նա շրջագայել է ալբանացի դաշնակահարուհի Լոլա Գյոկայի հետ, նրա հետ համատեղ ձայնագրել է ավելի քան 300 երգ։

1937 թվականին Մարիան համերգ է տվել Բարիում, Իտալիայում, իսկ հաջորդ տարի նա հանդես է եկել Մյունխենում, Գերմանիայում։ 1938 թվականին նա Լոլա Կյոկայի և Տեֆտա Տաշկո-Կոկոյի հետ համատեղ կազմակերպել է մի շարք բարեգործական համերգներ հունգարացի երաժիշտ Քրիստ Կոկոյի Միլանում ուսուցման համար դրամական միջոցներ հավաքելու նպատակով։ 1939 թվականին համերգ է տվել Ֆլորենցիայում։

Երկրորդ համաշխարհային պատերազմի ավարտից հետո Կրայան դասավանդել է  Հորդանանի Միշայի երաժշտական ակադեմիայում, զուգահեռ շարունակելով հանդես գալ օպերայի բեմում։ Իսկ 1959 թվականին դարձել է կոմպոզիտոր Պրենկե Յակով և լիբրետիստ Լլազարա Սիլկի առաջին ալբանական Mrika օպերայի մեներգչուհի։

Երգչուհու առավել հայտնի ելույթներից կարելի է առանձնացնել նրա կատարումը կոմպոզիտոր Պյոտր Չայկովսկու «Իոլանտա» և կոմպոզիտոր Բեդրժիխ Սմետանայի «Վաճառված հարսնացուն» օպերաներում, որոնք բեմադրվել են Ալբանիայի օպերայի և բալետի ազգային թատրոնում։

Մահացել է Տիրանայում 1999 թվականին։ Նա Ալբանիայում արժանացել է Ալբանիայի Ժողովրդական արտիստի կոչմանը։

## Գրականություն
* M. Lalaj, *Instituti Femnor «Nana Mbretneshë»,* Tiranë: Qendra Kombëtare e Artit dhe e Kulturës, 2013. fq. 54. ISBN 9789994351909
* David Cooper, Kevin Dawe: The Mediterranean in music: critical perspectives, common concerns, cultural differences. Scarecrow Press, 2005. ISBN 978-0-8108-5407-9
* Flori Slatina: Portrete artistesh. Tirana: Gazeta 55, 1999. (alb.)

## Ծանոթագրություններ

## Արտաքին հղումներ
* Sopranoja brilante Marie Kraja 

Կատեգորիա:20-րդ դարի նկարչուհիներ
Կատեգորիա:20-րդ դարի օպերային երգչուհիներ
Կատեգորիա:Ալբանացի երգչուհիներ
Կատեգորիա:Ալբանացի սոպրանոներ
Կատեգորիա:Ալբանացի օպերային երգչուհիներ
Սիավուշ Քերիմի

**Սիավուշ Քերիմի** (), (), ադրբեջանցի կոմպոզիտոր և երաժիշտ, Ադրբեջանի Հանրապետության ժողովրդական արտիստ, պրոֆեսոր, Ադրբեջանի Ազգային Կոնսերվատորիայի ռեկտոր։

## Կենսագրություն
Սիավուշ Քերիմին ծնվել է 1954 թվականի նոյեմբերի 9-ին Բաքվում։ 1961-69 թվականներին սովորել է Բաքվի թիվ 159 միջնակարգ դպրոցում։ 1969-72 թվականներին ավարտել է Բյուլ-բյուլի անվան երաժշտական դպրոցը։ Եղել է երաժիշտ Ահսան Դադաշովի ուսանողը։ 1972-77 թվականներին սովորել է Ու․Հաջիբեկովի անվան Ադրբեջանի Պետական Կոնսերվատորիայում։ 1979 թվականից որպես մենակատար աշխատել է Ռաշիդ Բեհբութովի անվան երգի պետական թատրոնի նվագախմբում։ Եղել է Ադրբեջանի հեռուստատեսության և ռադիոյի սիմֆոնիկ նվագախմբի անդամ։ Այնուհետև աշխատել է Ջաֆար Ջաբբարի անվան «Ադրբեջանֆիլմ» կինոստուդիայի Ռաֆիկ Բաբաևի անվան երաժշտական ստուդիայում՝ որպես գեղարվեստական ղեկավար։ Ներկայումս նա հանդիսանում է Ադրբեջանի ազգային կոնսերվատորիայի ռեկտոր։

Սիավուշ Քերիմին մի քանի նախագծերի հեղինակ է։ 1997 թվականին ադրբեջանա-նորվեգական, 2002-ին՝ Ադրբեջան-Հարավային Ամերիկա երաժշտական նախագծերի հեղինակ։ Երաժշտական կրթության ոլորտում իր արդյունավետ գործունեության համար 2014 թվականին Սիյավուշ Քերիմին պարգևատրվել է «Փառք» մեդալով։

## Ֆիլմագրություն
# Ailə (1998)-(Ընտանիք)
# Acılar bitməz (2009)-(Ցավը չի ավարտվել)
# Bakı, mən səni sevirəm (2015)-(Բաքուն, ես քեզ սիրում եմ)
# Biz qayıdacağıq (2007)-(Մենք կվերադառնանք)
# Çalışan adam (film, 1996)-(Վարման մարդը)
# Əlvida, cənub şəhəri (2006)-(Հրաժեշտ, հարավային քաղաքը)
# Girov (2005)-(Գրավ)
# Heydər Əliyev (1999-2013)-(Հեյդար Ալիև)
# İstanbul reysi (2010)-(Ստամբուլ չվերթի)
# Qaravəlli (1989)-(Գարավելլի)
# Sarı gəlin (1998)-(Դեղին հարսնացու)
# Son arzu (2003)-(Վերջին ցանկությունը)
# Son döyüş (1996)-(Վերջին ճակատամարտը)
# Yuxu (2001)-(Երազ)

## Ծանոթագրություններ

## Արտաքին հղումներ
* Սիավուշ Քերիմի 

Կատեգորիա:Ադրբեջանցի կոմպոզիտորներ
ՈՒԵՖԱ Սուպեր գավաթ 2012

**ՈւԵՖԱ Սուպեր գավաթ 2012**, ՈՒԵՖԱ Սուպեր գավաթի 37֊րդ խաղարկումն է, որը տեղի է ունեցել 2012 թվականի օգոստոսի 31-ին Չեմպիոնների Լիգայի հաղթող Չելսիի և ՈՒԵՖԱ Եվրոպայի Լիգայի հաղթող Ատլետիկո Մադրիդի միջև Մոնակոյի Լուի II մարզադաշտում։ Ատլետիկո Մադրիդը կարողացավ 4։1 հաշվով հաղթել Չելսիին և նվաճել երկրորդ ՈւԵՖԱ Սուպեր գավաթը։

## Հանդիպում


## Ծանոթագրություններ

## Արտաքին հղումներ
* ՈւԵՖԱ Սուպեր գավաթի պաշտոնական էջը

Կատեգորիա:ՈՒԵՖԱ Սուպեր գավաթ
Կատեգորիա:Չելսիի հանդիպումներ
Լուկաս և Մարկուս

**Լուկաս և Մարկուս Դոբրե** (ծնվել են 1999 թվականի հունվարի 28-ին), հայտնի են որպես *Դոբրեյ զույգեր* (The Dobre Twins), ամերիկյան պարային զույգ, հայտնի են նաև Յութուբյան ալիքով։ Նրանց Յութուբյան ալիքն ունի ավելի քան 8 միլիոն հետևորդ։ Նրանք ստեղծում են լայն սպեկտրի վիդեոֆայլեր, մարտահրավերներ և վիդեո բլոգներ։

Նրանք  «Dobre Brothers» (Դոբրեյ եղբայրներ) Յութուբյան ալիքի մի մասն են կազմում, իրենց եղբայրներ Քրյուսի և Դարիուսի հետ, որտեղ  հրապարակում են շաբաթական վլոգներ։

Լուկասը և Մարկուսը որպես հյուր հանդես են եկել Disney Channel-ի «Bizaardvark» կատակերգական սերիալում։

## Անձնական կյանք
Երկվորյակները ծնվել են Մերիլենդում, Օլիմպիական մարմնամարզիկ Աուրելիա Դոբրեյի և Բոս Մոֆիդի ընտանիքում, ովքեր Մերիլենդի Մարմնամարզական ակադեմիայի սեփականատերերն են։ Նրանք ունեն երկու մեծ եղբյար՝ Սայրիուսը (ծնված 1993 թվականին) և Դարիուսը (ծնված 1995 թվականին)։

## Կարիերա
Լուկասը և Մարկուսը հայտնի են դարձել որպես Vine-ի աստղեր «TwinBotz» անվանումով։ Ըստ 2014 թվականի դեկտեմբերի տվյալների նրանք ՅուԹուբում ունեին ավելի քան 300,000 հետևորդ։ Նրանք օգտագործել են ծրագիրը, իրենց տաղանդը ցուցադրելու նպատակով, այդ թվում ՝ պարերը, մարմնամարզական հմտությունները և կատեկերգական հնարքները։

Նրանց ճանաչում է բերել Ջեյք Պաոլի հետ համագործակցությունը։ Այնուհետև Լուկասը և Մարկուսը դարձել են Պաոլի թիմ 10-ի անդամ, մեծացնելով  նրանց հանրաճանաչությունը ՅուԹուբում։

Ի վերջո նրանք սկսել են կարոտել տունը և հրապարակել «The truth about everything...»  վերնագրով տեսահոլովակը, որտեղ նրանք բացատրում են, որ Լոս Անջելեսի թիմը թողնելու և  Մերիլենդ վերադառնալու պատճառը ընտանիքին կարոտելու հետևանքն էր։ 2018 թվականին նրանք Մերիլենդում, ընտանիքից ոչ հեռու տուն են գնել։ Սկսած իրենց գործունեության օրվանից մինչև այսօր նրանց ՅուԹուբյան ալիքը՝ «Lucas and Marcus»-ը  ունի 7 միլիան հետևորդ։ Իսկ նրանց «Dobre Brothers»  ալիքը, որը բացվել է 2017 թվականի հունիսի 17-ին ունի ավելի քան 2 միլիոն հետևորդ։

Չորս եղբայրները `Լուկասը, Մարկուսը, Սայրուսը և Դարիուսը այնուհետև վերադարձել են Լոս Անջելես։

2018 թվականի մարտին հայտնի է դարձել, որ Դոբրե եղբայրները պայմանագիր են ստորագրել Հոլիվուդի ամենամեծ գործակալություններից մեկի՝ Ստեղծարար Արվեստագետների Գործակալության (CAA) հետ։

## Մրցանակներ և անվանակարգեր

## Ծանոթագրություններ

## Արտաքին հղումներ
*Լուկասի և Մարկուսի ալիքը  ՅուԹուբում
*Դոբրեյ եղբայրների ալիքը ՅուԹուբում

Կատեգորիա:Ամերիկացի ինտերնետային աստղեր
Կատեգորիա:Ամերիկացի վիդեո բլոգերներ
Կատեգորիա:Ամերիկացի տիկտոկերներ
Կատեգորիա:Ամերիկացիներ իրանական սերմամբ
Համազասպ Նոհրադյան

**Համազասպ Նոհրադյան** (), քաղաքական գործիչ, Կարսի վերջին հայ քաղաքագլուխը։

## Կենսագրություն
1892 թվականից Բաթում-Կարս շրջանի դաշնակցական գործիչ, Կարսի Կենտրոնական Կոմիտեի անդամ, Կարսի քաղաքագլուխ և ազգային գործիչ Համազասպ Նոհրադյանը, Չարենցի ժամանակակիցը։ Նա եղել է Կարսի ծխական դպրոցի ուսուցիչ, հետագայում, հոր մահվանից հետո, ղեկավարել է «Լույս» նավթարդյունաբերական ընկերությունը, որպես կառավարիչ, որն ապահովել է նավթամթերքներով Բաթում-Կարս նահանգը։ 1911 թվականին Երևանում մասնակցել է ՀՅԴ ընդհանուր ժողովին և ընտրվել Հայաստանի Քաղաքների Միության եռանդամ նախագահության անդամ։ Վայելել է ըկերների մեծ սերն ու հարգանքը։ Համազասպ Համբարձումովիչին նավթի հետ գործ ունենալու պատճառով քաղաքում անվանում էին Մազութի Համո։ Նա մեծացել էր Կարսում, ուներ ընտանիք՝ Հերիքնազը, կինը, և հինգ զավակ, Արուսյակ, Գրիգոր, Գևորգ, Վարսենիկ և Կորյուն։ Վարսենիկի տղան՝ Խաչատուր Ղարիբյանն առաջին անգամ Հայաստանում՝ Գյումրի (Լենինական) քաղաքում հիմնադրել է տրիկոտաժի գործարան, որը մինչ այժմ գործում է։

Գևորգը, զոհվել է հերոսի մահով Մազրայում։ Ինչպես նշում է Սիմոն Վրացեանը. «Կարսի կռիւներում ընկան շատ քաջ մարտիկներ։ Ապրիլի 9-ին, խիզախ գրոհի ժամանակ, սպանւեց սպայ Սուրէն Թդէոսեանը՝ յայտնի հասարակական գործիչ Արշակ Թադէոսեանի որդին, ապրիլի 12-ին, Մազրայի մոտ, նահանջի ճանապարհը պաշտպանելիս, հերոսի մահով մեռաւ Կարսի քաղաքագլխի որդին՝ կամաւոր Գէորգ Նոհրատեանը»։

Համազասպ Նոհրադյանը գերի ընկնելով տանջամահ արվեց (նետեցին հնոց)։

Եղիշե Չարենցը եղել է Համազասպ Նոհրադյանի ժամանակակիցը։ «Երկիր Նաիրի» վեպի գլխավոր հերոսի նախատիպը հանդիսացել է հենց Նոհրադյանը (Մազութի Համոն)։

Չարենցը լավ ճանաչելով Նոհրադյանի ընտանիքը՝ շատ դիպուկ է նկարագրել Պրիմադոննայի (Արուսյակի) կերպարը։ Նրա երկու որդիները՝ Գրիգորը և Գևորգը, կամավորներ էին։

Համազասպ Նոհրադյանի ժառանգների կողմից 2016 թվականին Երևանում հրատարակվեց «Ով է Մազութի Համոն» գիքը։

Համազասպ Նոհրադյանի կրտսեր որդու՝ Կորյունի զավակը՝ Գեորգի Նոհրատյան-Թորոսյանը հետագայում դարձել է ավիակոնստրուկտոր և մինչև իր կարճատև կյանքի վերջը աշխատել է Ս․ Վ․ Իլյուշինի բյուրոյում, որպես գլխավոր կոնստրուկտորի տեղակալ։

## Ծանոթագրություններ

Կատեգորիա:Կարսի քաղաքապետներ
Կատեգորիա:ՀՅԴ անդամներ
Կատեգորիա:Հայ ուսուցիչներ
Կատեգորիա:Հայ քաղաքական գործիչներ
Սուրբ Պետրոս եկեղեցի (Մոնրեալ)

**Սուրբ Պետրոսի եկեղեցի** (), կաթոլիկ եկեղեցի Կանադայի  Մոնրեալ քաղաքում։ Գտնվում է ժամանակակից Մոնրեալի Le Village թաղամասի կենտրոնում։ Եկեղեցին Քվեբեկի պատմական և մշակութային հուշարձան է։

## Պատմություն
Մոնրեալի հիմնադրման օրվանից քաղաքում գործում էին Սուրբ Սուլպիչիուսի կաթոլիկ միսիոներները, որոնք մասնակցել են Բոնսեկուրի և Մոնրեալի Աստվածամոր տաճարների ու Սուրբ Պատրիկի եկեղեցու շինարարությանը։

19-րդ դարի կեսերին Մոնրեալի թեմի երկրորդ եպիսկոպոսը՝ Իգնատիուս Բուրժեն, կաթոլիկ միսիոներներին հրավիրում է իր թեմում աշխատելու, որոնք 1848 թվականի դեկտեմբերի 8-ին կառուցում են առաջին փոքր մատուռը։ 1851 թվականին վերջիններիս նախաձեռնությամբ այս մատուռի տարածքում սկսվեց Սուրբ Պետրոսի եկեղեցու կառուցումը, որի նախագիծը կազմել էր ճարտարապետ Վիկտոր Բուրգոն։ Նա, որպես կառույցի մոդել, վերցրել էր Բրուքլինի Սուրբ Երրորդության տաճարը։

1931 թվականին եկեղեցում տեղադրվել են վարդագույն մարմարից պատրաստված խորաններ, որոնք նվիրված էին Թերեզ Լիզյոացուն և Կանադայի նահատակներին։

1971 թվականին Սուրբ Պետրոսի եկեղեցին ընդգրկվել է Քվեբեկի պատմական և մշակութային արժեքների ցանկում։

## Պատկերասրահ

Church of Saint-Pierre-Apôtre, Montreal (rear view).jpg|Մոնրեալի Սուրբ Պետրոսի եկեղեցի
Montreal Apotre2 tango7174.jpg|Եկեղեցու նավը
Montreal Apotre3 tango7174.jpg|Եկեղեցու խորան
Montreal Apotre5 tango7174.jpg|Եկեղեցու ձևավորում
Montreal Apotre4 tango7174.jpg


## Ծանոթագրություններ

## Գրականություն
* André Croteau, Les belles églises du Québec — Montréal, Trécarré, 1996, стр. 40 — 45

## Արտաքին հղումներ
* Սուրբ Պետրոսի պաշտոնական կայք (archives)
* Եկեղեցու պատմություն

Կատեգորիա:Կանադայի ճարտարապետություն
Կատեգորիա:Մոնրեալի եկեղեցիներ
Կատեգորիա:Մոնրեալի հուշարձաններ
Ֆիստինայի տուն (Տագանրոգ)

**Ֆիստինայի տուն** (), հին առանձնատուն Տագանրոգի Հունական փողոցի 65 հասցեում։ Տարածաշրջանային նշանակության մշակութային ժառանգության օբյեկտ (18.11.92 թ., № 301 որոշում)։

## Պատմություն
Ռոստովի մարզի Տագանրոգի Հունական փողոցի 65 հասցեում գտնվող երկհարկանի առանձնատունը կառուցվել է 19-րդ դարի երկրորդ կեսին։

Ի սկզբանե տունը պատկանել է վաճառական Աննա Ֆիստինային։ Նրա մահից հետո շենքն անցել է ժառանգներին։ 1970-ական թվականների վերջին տունը գնել է շտաբս-կապիտան Ս. Պեկունևիչի կինը, ապա այն գնել է կուրսկցի վաճառական Վասիլի Տիչինինը։ 1890-ական թվականներին տունն անցել է Պյոտր Եվգրաֆովիչի կնոջը՝ Լյուդմիլա Նիկոլաևնա Լուկինին (ծննդյան անունը՝ Մելենտևա)։ Զույգը նշանադրվել է 1891 թվականին, նույն թվականի հունվարի 27-ին նրանք ամուսնացել են Ուսպենսկու տաճարում հրետանային բրիգադի լեյտենանտ  Անդրեյ Անդրեյևիչ Գիրշֆելդի և շտաբս-կապիտան Իվան Լուկինի կնոջ ներկայությամբ։ Հոկտեմբերի 6-ին Լուկինները որդի են ունեցել՝ Նիկոլայ։ Հետագայում նրանք ևս երկու որդի են ունեցել՝ Ջորջը և 1899 թվականին՝ Վալենտինը։ Լուկինների եղբայր փոխգնդապետ Վալենտին Եվգրաֆովիչը Թուրքեստանական ռազմական շրջանի շտաբի հատուկ հանձնարարությունների գծով սպա էր։ Որոշ ժամանակ նա ծառայել է Տոմսկի ժանդարմերիայում։ 1910 թվականին թոշակի է անցել գնդապետի պաշտոնում։

1910  թվականի նոյեմբերի 7-ին Սուրբ Նիկոլաս եկեղեցում կայացել է  45-ամյա գավառական քարտուղար, ազնվական Ալեքսանդր Պետրովիչը Դանիլովի և  փոխգնդապետ Գրեկովի 53-ամյա այրու Անտոնինա Դոմինովնայի նշանադրությունը։ Նշանադրության վկաներից էին վաճառական Կուզմա Դիանիսովիչ Չումաչենկոն, «Տագանրոգի լրատու» թերթի խմբագիր դատական խորհրդական Դմիտրի Պավլովիչ Դրոբյազկոն, Անտոն Պավլովիչի զարմիկ ատամնաբույժ Վլադիմիր Միտրոֆանովիչ Չեխովը,  դատական խորհրդական Պավել Իվանովիչ Տրոֆիմովը։ 1910 թվականին Անտոնինա Դոմիանովնան Լուկինբերից գնել է տունը։ 1910-ական թթ. այդ տանը բնակարան է վարձակալել Տագանրոգի բարեգործական միության քարտուղար, փաստաբանի օգնական Գերման Էմմանուիլովիչ Շտեյնֆինկելը։

Քաղաքացիական պատերազմի ժամանակ շենքը ձեռք է բերել Պետրովսկայա փողոցի վրա գտնվող հացաբուլկեղենի սեփականատեր Բրուլ Գրեպերը։ Խորհրդային տարիներին շենքն ազգայնացվել է։

## Ճարտարապետական առանձնահատկություններ
Հունական 65-րդ փողոցում գտնվող տան ճակատամասն ունի հինգ պատուհան։ Առաջին հարկը ռուստաշար է, ուղղանկյուն պատուհանների վերևում ամրոցի քարեր են, ունի միջհարկային քիվեր, ատամիկներով միավորվող քիվեր։ Տանիքը 4 հարկանի է, առջևի մուտքի վերևում կա մետաղյա կիսածածկ։ Երկրորդ հարկի պատուհանների վերևում տեղադրված են ուղղանկյուն զարդաքիվեր։

1992 թվականի նոյեմբերի 18-ի №  301 որոշման համաձայն շենքը համարվում է տարածաշրջանային նշանակության մշակութային ժառանգության օբյեկտ։

## Գրականություն
* Гаврюшкин О. П. По старой Греческой... (Хроника обывательской жизни). - Таганрог: Лукоморье, 2003. - 514 с. - ISBN 5-901565-15-0.  
## Ծանոթագրություններ

## Արտաքին հղումներ
*  Տագանրոգ, Հունական փողոց  65 

Կատեգորիա:Տագանրոգի տեսարժան վայրեր
Կատեգորիա:Տագանրոգի առանձնատներ
Կատեգորիա:Ռուսաստանի մշակութային ժառանգություն
Ֆրանկ Էվինա

**Ֆրանկ Էվինա** (, ), գերմանացի պրոֆեսիոնալ ֆուտբոլիստ։ Ներկայումս Բավարիա Մյունխենից վարձավճարով հանդես է գալիս Յուրդինգենի կազմում։ Խաղում է ձախ վինգերի դիրքում։

## Ակումբային կարիերա
### Բավարիա Մյունխեն
Էվինան Բավարիայի ակադեմիային միացել է 2013 թվականին։ 2017 թվականին տեղափոխվել է Բավարիա II՝ իր դեբյուտը նշելով 2017 թվականի օգոստոսի 4-ին՝ Շվայնֆուրտի դեմ խաղում։

Բավարիայի առաջին թիմի կազմում իր դեբյուտը Էվինան նշեց 2018 թվականի ապրիլի 28-ին՝ Այնտրախտ Ֆրանկֆուրտի դեմ խաղում։ 2019 թվականի հունվարին նա 1.5 տարվա վարձավճարով միացավ Հոլշտայնին, սակայն քիչ խաղաժամանակ ստանալու պատճառով 2018-19 մրցաշրջանից հետո վերադարձավ Բավարիա։ 2019-20 մրցաշրջանում Էվինան վարձավճարով տեղափոխվեց Յուրդինգեն։

## Միջազգային կարիերա
Էվինան իրավասու է ներկայացնել Կամերունը և Գերմանիան միջազգային ասպարեզում։ Գերմանիայի մինչև 18 տարեկանների հավաքականի կազմում նա իր դեբյուտը նշել է 2017 թվականի նոյեմբերի 12-ին՝ Իտալիայի դեմ խաղում։ 2018 թվականի նոյեմբերին Էվինան որոշեց ներկայացնել Կամերունը։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 18-ի դրությամբ*

## Ծանոթագրություններ

## Արտաքին հղումներ
* Էվինան transfermarkt-ում
* Էվինան soccerbase.com-ում
* Էվինան WhoScored.com կայքում
* Էվինան ՈՒԵՖԱ-ի պաշտոնական կայքում

Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Կամերունի հավաքականի ֆուտբոլիստներ
Կատեգորիա:Հոլշտայնի ֆուտբոլիստներ
Կատեգորիա:Յուրդինգենի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ֆելիքս Գյոթցե

**Ֆելիքս Գյոթցե** (, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս Աուգսբուրգի կազմում։ Խաղում է կենտրոնական պաշտպանի և հենակետային կիսապաշտպանի դիրքում։ 2014 թվականի աշխարհի առաջնության չեմպիոն Մարիո Գյոթցեի կրստեր եղբայրն է։

## Ակումբային կարիերա
### Բավարիա Մյունխեն
Գյոթցեն ֆուտբոլիստի կարիերան սկսել է Բորուսիա Դորտմունդում։ 2014 թվականի հուլիսի 16-ին նա միացավ Մյունխենի Բավարիային։ 2017 թվականի մայիսի 24-ին գերմանացին կնքեց իր առաջին պրոֆեսիոնալ պայմանագիրը, որը նախատեսված էր մինչև 2019 թվականը։ 2018 թվականի հունվարին Գյոթցեն Բավարիայի առաջին թիմի հետ մասնակցեց մարզումներին Դոհայում։ Թեև նա մի քանի անգամ հայտնվեց թիմի պահեստայինների նստարանին, Գյոթցեն այդպես էլ խաղադաշտ դուրս չեկավ Բավարիա Մյունխենի առաջին թիմի կազմում։

### Աուգսբուրգ
2018 թվականի հուլիսի 1-ին Գյոթցեն ազատ գործակալի կարգավիճակում միացավ Աուգսբուրգին՝ ակումբի հետ կնքելով 4 տարվա պայմանագիր։ Իր պրոֆեսիոնալ դեբյուտը նշեց օգոստոսի 19-ին՝ Գերմանիայի գավաթի Շտայնբախ Հայգերի դեմ խաղում։ Առաջին հանդիպումը Բունդեսլիգայում անցկացրեց սեպտեմբերի 1-ին՝ փոխարինման մտնելով Բորուսիա Մյոնխենգլադբախի դեմ խաղում։ Իր առաջին գոլը պրոֆեսիոնալ կարիերայում Գյոթցեն խփեց սեպտեմբերի 25-ին՝ հանդիպման 85-րդ րոպեին գրավելով իր նախկին ակումբ Բավարիա Մյունխենի դարպասը և փրկելով Աուգսբուրգին պարտությունից։ 2018-19 մրցաշրջանում գերմանացին ստացավ շատ վնասվածքներ և անցկացրեց ընդամենը 9 հանդիպում՝ դառնալով 1 գոլի հեղինակ։

## Միջազգային կարիերա
Գյոթցեն ներկայացրել է Գերմանիան տարբեր տարիքային երիտասարդական հավաքականներում։ 2017 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով միայն Անգլիայի դեմ խաղում, իսկ Գերմանիան դուրս մնաց խմբային փուլից։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 11-ի դրությամբ*

## Ծանոթագրություններ

## Արտաքին հղումներ
* Գյոթցեի պաշտոնական Տվիտերի էջը
* Գյոթցեի պաշտոնական Ինստագրամի էջը
* Գյոթցեն transfermarkt-ում
* Գյոթցեն soccerbase.com-ում
* Գյոթցեն WhoScored.com կայքում
* Գյոթցեն Աուգսբուրգի պաշտոնական կայքում 
* Գյոթցեն ՈՒԵՖԱ-ի պաշտոնական կայքում

Կատեգորիա:Աուգսբուրգի ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Դեկարտ Ավետիսյան

**Դեկարտ Հովսեփի Ավետիսյան** (), պրոֆեսոր, տեքստերի համակարգչային մշակման ոլորտի մասնագետ։

## Կենսագրություն
* 1976 թ. — տեխնիկական գիտությունների դոկտոր,
* 1987 թ. — Ռուսասական պետական հումանիտար համալսարանի տեղեկատվության պաշտպանության ֆակուլտետի տեղեկատվության կազմակերպված պաշտպանության ամբիոնի պրոֆեսոր,
* 1993 թվականից մինչև 2001 թվականը «տեղեկատվական գործընթացների տեսական հիմքերը» թեմայով դասընթաց է կարդացել Ռուսական պետական հումանիտար համալսարանում,
* 1995 թ. — Տեղեկատվայնացման միջազգային ակադեմիայի թղթակից-անդամ։

Դեկարտ Ավետիսյանը եղել է տեքստերի համակարգչային մշակման ոլորտի մասնագետ։ 
Ուսումնասիրություններ է իրականացրել ընդլայնված ինտելեկտուալ հատկանիշներով տեղեկատվական-որոնողական համակարգերի, տեքստերի հեղինակների համակարգչային իդենտիֆիկացիայի, տեքստերի կրճատման, ինչպես նաևև տեղեկատվության անալոգագունային վերափոխման և պաշտպանության ոլորտներում։

## Մատենագրություն
* «Проблемы информационного поиска: Эффективность, автоматическое кодирование, поисковые стратегии». М.: Финансы и статистика, 1981. 208 с.
* «О представлении непрерывных функций одного класса дискретным множеством их значений» // Проблемы передачи информации. 1984. Т. 20. Вып. 3. С. 94-96.
* «Введение в теорию бинарных систем опосредованного поиска» // Прикл. информатика. 1988. Вып. 2. С. 54-74.
* «Оценка функциональной эффективности автоматизированных ИПС» / Ерев. пед. ин-т. Ереван, 1991. 150 с. (Арм. яз.).
* «Теоретические основы информатики» / РГГУ. М., 1997. 167 с. Соавт. Аветисян Р. Д.
* «Об одном методе общения с большими многоязычными базами данных (на примере эксплуатации базы данных по социально-культурной отрасли)» // Информационное общество: культурологические аспекты и проблемы: Междунар. науч. конф. ...: Тез. докл. Краснодар, 1997. С. 368-370. Соавт. Аветисян Р. Д.
* «Автоматизированная система научных исследований «Операции с большими числами и криптосистема RSA»» // Вопр. защиты информации. 1998. № 3/4. С. 17. Соавт. Аветисян Р. Д.
* «К передаче информации на расстоянии посредством электромагнитного излучения ЭВМ» // Там же. С. 32. Соавт. Аветисян Р. Д.

## Ծանոթագրություններ

Կատեգորիա:Հայ գիտնականներ
Կատեգորիա:Հայ պրոֆեսորներ
Կատեգորիա:Տեխնիկական գիտությունների դոկտորներ
Գոստիլիցկի (հուշակոթող)

**«Գոստիլիցկի» հուշակոթող** (), հուշակոթող «Փառքի կանաչ գոտի» համալիրի կազմի մեջ։ Գտնվում է Ռուսաստանի Դաշնության Լենինգրադի մարզի Գոստիլիցի գյուղում Գոստիլիցկի խճուղու 23-րդ կիլոմետրի վրա։

## Պատմություն
1941 թվականի սեպտեմբերին Գոստիլիցի գյուղը գրավել էին գերմանացիները։ Նրանք գյուղը վերածել էին պաշտպանության ուժեղ հանգույցի. կառուցել էին ամրակառույց կրակակետեր, բլինդաժներ, գետնահյուղեր։ Սակայն երբ 1944 թվականի հունվարի 14-ին մոտակայքում գտնվող Օրանիենբաումի հենակետից սկսվեց գեներալ Ի. Ի. Ֆեդյունինսկու 2-րդ հարվածային բանակի հաղթական գրոհը, ֆաշիստական ամրոցները ճեղքվեցին։

## Նկարագրություն
Գրանիտե 8-մետրանոց կոթողը տեղադրվել է ի հիշատակ Հայրենական մեծ պատերազմում խորհրդային զինվորների սխրանքների։ Հուշարձանը տեղադրվել է 3185 խորհրդային զինվորների եղբայրական գերեզմանի տեղում։ Այդ զինվորներից չորսը՝

* Սերգեյ Պրոկոֆևիչ Պալչիկովը,
* Նիկոլայ Ալեքսանդրովիչ Ռիտովը,
* Իվան Կուպրիանովիչ Սկուրիդինը,
* Ալեքսանդր Իվանովիչ Սպիրինը,

Խորհրդային Միության հերոսներ են։

Կառուցվել է 1967 թվականին Լենինգրադի Կուբիշևի շրջանի աշխատավորների կողմից՝ Գոստիլիցի գյուղում։

## Հեղինակներ
Նախագծի հեղինակներն են ճարտարապետ Ա. Ի. Լապիրովը, քանդակագործ Գ. Պ. Յակիմովը։

## Հուշարձանի վերականգնում
Հաղթանակի 70-ամյա հոբելյանի առթիվ 2015 թվականին հուշակոթողը լիովին կվերակառուցվել է, վերականգնվել են զոհված հերոսների անուններով հիշատակային գրառումները։ Վերականգնողական աշխատանքները կատարել է պետերբուրգյան հայտնի «Սոյուզստրոյռեստավրացիա գիտաարտադրական և նախագծային միավորում» ՍՊԸ-ն։

## Ծանոթագրություններ

## Գրականություն
* Гусаров А. Ю. Памятники воинской славы Петербурга. — СПб.: Паритет, 2010. — 400 с. — ISBN 978-5-93437-363-5.

## Աղբյուրներ
* Д. В. Осипов «Стоят обелиски и памятники на земле ораниенбаумской» Санкт-Петербургский университет, № 9 10 июля 2008 
* Гришина Л.И., Файнштейн Л.А., Великанова Г.Я. Памятные Места Ленинградской Области. Л.: Лениздат, 1973.

Կատեգորիա:1967 հիմնադրումներ Ռուսաստանում
Կատեգորիա:Լենինգրադի մարզի հուշարձաններ